Fagerli gamle kraftstasjon

Fagerli gamle kraftstasjon var et vannkraftverk i Fauske kommune i Nordland.
Kraftverket ble anlagt ved Balmielvas utløp i Langvann i 1893 / 1898. Det ble bygget av A/S Sulitjelma gruber og leverte elektrisk kraft til alminnelig bruk i Sulitjelma og til smelteovnen på verket. 

Opprinnelig var installasjonen på 175 kVA og med en spenning på 5 kV. Kraftverket ble ombygget flere ganger og i 1929 ble det satt inn en generator på 4,2 MVA med en francisturbin på 3,6 MW. 

Brutto fallhøyde var 43 m og slukeevne 10 m3/s. Et spesielt problem var mye materialføring i Balmielva, dette førte til stor slitasje på turbinen.

Kraftverket ble nedlagt i 1958, da ble Daja kraftverk tatt i bruk. I 1975 stod den nye Fagerli kraftstasjon klar.

UNI har tildelt midler for å restaurere den gamle kraftstasjonen til museum.

I 2013 ble det gitt konsesjon til et nytt kraftverk i den gamle bygningen. Valffarjohka kraftverk ble planlagt med en fallhøyde på 235 meter i elven Valffarjohka, som munner ut i Balmielva der inntaket til Fagerli lå.

Kilder
 Arne Solem, Ragnar Heggstad, Nils Raabe:Norske kraftverker. Teknisk ukeblads forlag, april 1954
 NVE: Konsesjonsøknad Valffarjohka kraftverk
 Saltenposten: Museumsprosjekt i Sulis får 150.000 kroner (bilde)
 Sulitjelma historielag: Elvarheim og torvmyrene i Daja

Småkraftverk i Nordland
Kraftverk i Fauske
Sulitjelma gruber
Kraftverk etablert i 1893
Tidligere kraftverk i Nordland